 Ni nnkan bi aago mọkanla owurọ Ọjọru ni kọmisana ajọ ọlọpaa nipinlẹ Ọyọ, Joe Nwachukwu Enwonwu fi oju Sunday ati awọn ọdaran mii ti wọn ri mu han fun gbogbo aye ri ninu ipade awọn oniroyin to waye ni olu ileeṣẹ ọlọpaa to n bẹ ni agbegbe Ẹlẹyẹle nilu Ibadan. Ninu ọrọ to ba awọn oniroyin sọ, afurasi naa sọ pe ni agọ ọlọpaa to n bẹ ni agbegbe Mọkọla ni oun ti salọ nigba ti wọn ṣi oun ati awọn ọdaran mii ti wọn jọ wa ni atimọle silẹ lati lọ wẹ. O fi ẹsun kan oṣiṣẹ ọlọpaa kan to pe ni Funṣọ, pe oun lo fi aye silẹ fun oun lati sa lọ. Sunday fi kun ọrọ rẹ pe, bẹẹ ni ko si se lẹyin baba ti oun n ba ṣiṣẹ naa bo tilẹ jẹ wi pe baba naa n bẹ ninu gbaga ọlọpaa. Lẹyin ti o sa lọ lo tun lọ ṣekupa pa arabinrin kan ni agbegbe Akinyẹle, bẹẹ sini o tun da ọgbẹ si ẹlomii lara. Ibadan Death: Àwọn ará àdúgbò Akinyele ké sita lórí iṣékúpani tó ń wáyé ní ìlú Ibadan. Afurasi naa tẹsiwaju pe ni agbegbe Bodija ni oun ti n ṣiṣẹ alaaru lẹyin to sa kuro ni ahamọ ki o to bọ sọwọ wọn. Sunday Shodipe sọ pe ibi ti oun ti n ṣe iṣẹ alabaru ni ọja Bodija ni ọkunrin kan ti mu oun. Bẹẹ si ni o ni oun maa n da fila bo oju ki ẹnikẹni ma baa da a mọ. Sunday ni kii ṣe ọlọpaa lo mu oun ni Bodija. O ni arakunrin kan lo ni ki oun ṣe iranlọwọ lati ba oun ti ọkọ lai mọ pe o fẹ mu oun ni. Arakunrin naa ati awọn ẹlomii lo faa le ọlọpaa lọwọ. Ninu ọrọ tirẹ, kọmisana ajọ ọlọpaa nipinlẹ Ọyọ, Joe Nwachukwu Enwonwu ṣe alaye fun awọn oniroyin pe aaye ti ko si ni ọgba ẹwọn lo jẹ ki wọn fi Sunday pa mọ si agọ ọlọpaa kan ni Mọkọla. Ileeṣẹ ọlọpaa ipinlẹ Ọyọ sọ pe oṣiṣẹ ọlọpaa ti Sunday fi ẹsun kan wi pe o ṣi awọn silẹ ti n foju wina ibawi. O tẹsiwaju pe nibayii ti wọn ti ri i mu pada lẹyin ti o salọ mọ wọn lọwọ, o ti di dandan ki wọn sọ ọ si ọgba ẹwọn nibi ti eto aabo ti fi ẹsẹ mulẹ daadaa. Ileeṣẹ ọlọpaa ipinlẹ Ọyọ ti ni oṣiṣẹ ọlọpaa ti Sunday fi ẹsun kan wi pe o ṣi awọn silẹ ti n foju wina ibawi. Awọn ọdaran to fọ ile ifowopamọ First Bank nilu Okeho naa ko gbẹyin ninu awọn ọdaran ti wọn fi oju wọn han, to fi mọ awọn ara ilu kan ti wọn tun ji owo ti wọn ri gba lọwọ awọn ọdaran ọhun. Sunday Shodipe: Àlàyèé rèé lórí bi wọn ṣe ri ọdaràn tó n dá ẹmí àwọn ènìyàn légbodò lAkínyele Àwọn àṣìrí míràn tún ti jẹyọ lórí bi ọwọ ṣe tẹ afunrasí ọdaràn Sunday Shodipe tí àwọn ọlọpàá ni àwọn gbé ẹgbẹrún lọnà ẹẹdẹgbẹta Naira kalẹ fún ẹnikẹni tó ba ri i mú. Lọsàn àná ni ìròyìn gbòde pé wọn ti ri ọdọmọde náà mú tí ó sì ti wà ní àhámọ ọlọpàá gẹgẹ bi agbẹnusọ ọlọpàá ìpínlẹ Oyo Olugbenga Fadeyi ṣe sọ fun ilé iṣẹ BBC Ìbéérè tó tún tèlé e ni pé Báwo ni wọn ṣe rii mú gan-an Ìdí èyí ni ilé iṣẹ BBC fí ṣe ìfòrọwánilẹnu wò fún àwọn tó lọwọ nínú ọnà ti wọn fi mú ọmọkùnrin náà. Ààrẹ ẹgbẹ ọdẹ Soludẹrọ nílùú Ibadan Nureeni Ajijolaabi sàlàye fún BBC Yoruba pé, ní àkọkọ ti ọlọpàá mú Sunday Shodipe náà, iṣẹ ọwọ àwọn ọdẹ Soludẹrọ ni. Bí ẹ ṣe mọwé tó, ẹ wá dánrawò níbí pẹlú Àpólà Ọrọ Orúkọ - Noun Phrase Ó ní ní kété ti ó sì tún bọ lọwọ ọlọpàá padà ni iṣẹ tún bẹrẹ lórí bi wọn yóò ṣe ri mu, Ó ní àwọn bẹrẹ sí ni bọ ogún gbígbóna pé gbogbo ibi ti ó bá wa ki èsù tìí síta. Bótilẹ jẹ pé ìròyìn kan sọ pé, ọdọmọkunrin kan ti orúkọ rẹ jẹ Isaac Bamidele lo fí ibúdó rẹ sílẹ ni ìlú Akure tí o si wá fi ilú Ibadan ṣe ibùgbé láti ri ọmọkùnrin náà mú. Sùgbọn, ààrẹ Soludẹrọ sọ pé, lóòtọ ni sùgbọn àwọn jọ fi ọwọ sọwọpọ ni ti àwọn fi ri ọmọkùnrin náà mú. Nínú àlàyé Isaac Bamidele to jẹyọ lórí ayélujára, Isaac ni òun fi ilú Akurẹ silẹ láti wa gba òtẹlìì sí agbègbè Mọniya ni ilú Ibadan pẹlú àwọn ọrẹ òun kọọkan tí àlàyé sì ti wà lórí ǹkan ti ó fẹ wá ṣe. Nínú ọrọ rẹ ó ní Mo sàkíyèsí pé agbègbè Akobọ lo máa n jòkó si to si ti lọ máa n ra igbó, ọrẹ mi lo ti maa n ri nibi ojú irin to wa lọnà Barack tẹlẹ to ti lo ti ma ń ra igbó. Nígbà ti a ri mó fẹ lọ bá awọn boys mi, agbègbè ibi ti o maa n wà ni, ni a ri pẹlú ọmọ kekere kan, mo wa dúro si bi móto mi ti tayà rẹ fọ, mó dọgbọn bi pe mò n gba ìpè, sùgbọn àwọn ọrẹ mi ti n tẹle bọ. Nígbà ti o dé ẹgbẹ mi, mo wa bẹẹ ki ó bá mi ti móto mi, o sì bá mi tìí, mo wá ni ki ó jọọ kó bámi tìí díẹ sí pé màá fún ní ǹkan kan. Bó ṣe bá mi ti móto yẹn tan, mo wa ni ó jọ bi ẹni pé mọtò náà kò ni ṣiṣẹ pé o ṣeun àti pé mó fẹ lọ pe ẹni ti yoo ba mi tún ṣe. Mó wá ni kí n dúpẹ lọwọ rẹ pé ó ṣeun tó bá mi ti mótò, bi mọ ṣe mu nìyẹn Lórí owó ti àjọ ọlọpàá fi léde pé àwọn yóò fún ẹni to bá rí ọdọmọkùnrin Sunday Shodipe mú Ààrẹ ẹgbẹ ọdẹ Soludẹrọ Ajijọlaanabi ní àwọn ọlọpàá ti n ṣeto bi owó náà yóò ṣe tẹ àwọn lọwọ gẹgẹ bi ìlérí wọn. Lọwọlọwọ, oriṣiriṣi ni awọn ileeṣẹ iroyin ti n gbe nipa rẹ. Bi awọn kan ṣe n fi sita pe sisa to salọ ko ṣẹyin ọga ọlọpaa kan, lawọn mii n ni ile iya iyababa rẹ ni wọn ti pada ri i mu ṣugbọn a o tii le fidi eleyii mulẹ. Koda, awọn ikọ alaabo kan niluu naa n sọ pe awọn lawọn ṣokunfaa bi ọwọ ọlọpaa ṣe tẹ ẹ pada. Ẹwẹ, ọga patapata ileeṣẹ ọlọpaa Naijiria Mohammed Adamu ti dupẹ lọwọ awọn ọmọ orileede Naijiria fun atilẹyin wọn eyi to ja si bi wọn ti ṣe mu Sunday Shodipe. Arakunrin yii ni afurasi ti o sa mọ ileeṣẹ ọlọpaa ilu Ibadan lọwọ ṣugbọn ti wọn ti ri mu pada ni Bodija lọjọ Aiku. Ninu atẹjade kan ti Frank Mba fi sita lorukọ ọga agba ọlọpaa, o ni Sunday Shodipe jẹ afurasi ninu ipaniyan to waye nijọba ibilẹ Akinyele. Mohammed Adamu wa kilọ fawọn agbofinro lati ma ṣe jẹ ki ina esisi tun jo wọn lori ọrọ yi ki wọn si ṣapa lati yanju ẹjọ to wa nilẹ yi. Ìgbà tí mo máa fi lajú sáyé padà, ọfọ ikú mi ní wọn ń kígbe Mo lè fọwọ sọyà fún yín pé Sunday Shodipe ti wà láhàmọ wa - Alukoro Ọlọpàá Oyo Iroyin to n tẹwa lọwọ sọ pe ọwọ awọn ọlọpaa ipinlẹ Oyo ti tẹ arakunrin kan, Sunday Shodipe to sa mọ wọn lọwọ laipẹ yi. Shodipe jẹ afurasi ti wọn ti kọkọ mu lori iṣẹlẹ iṣekupaniyan to n waye lẹnu lọọlọ yi lagbegbe Akinyele ni ilu Ibadan. Ko tii daju ibi ti wọn ti ri i mu ṣugbọn BBC Yoruba ba alukoro ipinlẹ Oyo, Ọgbẹni Fadeyi Olugbenga sọrọ o si fidi ọrọ yii mulẹ. Mo le fọwọ sọya fun yin bayi bayi pe afurasi ọdaran to sa lọ, Sunday Shodipe ti wa lahamọ Ọlọpaa ipinlẹ Oyo. O ni ẹ o maa gba iwe atẹjiṣẹ latọdọ mi laipẹ. Bi ẹ ko ba gbagbe, iroyin jade rẹpẹtẹ nigba ti ọwọ kọkọ tẹ Shodipe to jẹ ọmọ ọdun mọkandinlogun koda ati igba to tun sa lọ mọ ọlọpaa lọwọ, iroyin ko tii tan nilẹ titi di akoko yii. Gẹgẹ bi a ṣe gbọ, o ti pẹ diẹ ti iroyin sọ pe afurasi ọdaran yii lo wa nidii iku ọwọwọ to n waye lagbegbe ijọba ibilẹ Akinyele nipinlẹ Oyo. A n ṣe akojọpọ ẹkunrẹrẹ iroyin yajoyajo lọwọ, a o maa gbe ẹkunrẹrẹ iroyin naa sori atẹ iroyin wa laipẹ. Ẹ jọwọ, ẹ tun oju opo iroyin yi yẹwo, ki ẹ lee ri ẹkunrẹrẹ iroyin ọtun laipẹ. Ǹjẹ o leè fẹ ẹni tó bá ń jẹ ẹran Ajá? Ileeṣẹ ọlọpaa ipinlẹ Ọyọ ti ṣe afihan Sunday Shodipẹ, afurasi ọdaran ti wọn fi ẹsun kan wi pe o n da ẹmi awọn eeyan legbodo ni ijọba Ibilẹ Akinyẹle. : Sunday Shodipe: Iléèṣẹ ọlọpàá ìpínlẹ Oyo ṣe àfihàn afurásí tó n pààyàn ní Akinyele 